Musikkens Venner Arendal

Musikkens Venner i Arendal er en forening som arrangerer klassiske konserter i Arendal.

Historie
Musikkens Venner Arendal ble etablert i 1958. Foreningen er en lokal gren av Musikkens Venners Landsforbund, som ble etablert i 1947. 

På generalforsamlingen 6. mai 1958, ble foreningens vedtekter vedtatt. §1 lød slik: 
«Musikkens Venner i Arendal er en forening hvis formål skal være å søke å opparbeide større interesse for god, levende musikk i byen. Foreningen skal i samarbeide med Landsforbundet og dets lokalavdelinger i nabobyene søke å skaffe byen flere gode konserter.».

På det samme møtet ble foreningens første styre valgt. Formann ble rådmann Konrad M. Havig fra Arendal.

En av de første konsertene foreningen var med å arrangere, var med fiolinist Arve Tellefsen, i mars 1959. Foreningen bidro med 50% av kostnadene, og fikk også 50% av overskuddet fra konserten.
Andre saker den første tiden var blokkfløytekurs i folkeskolen, samt anskaffelse av et flygel, som ble innviet i januar 1960.

Arkivet
Arkivet etter Musikkens Venner befinner seg på KUBEN i Arendal. Arkivet omfatter møtebøker og utklippsalbum.

Referanser

Eksterne lenker
 Musikkens Venner Arendal  offisielt nettsted

Kultur i Arendal
Etableringer i 1958
Privatarkiv fra Aust-Agder
Arkiv oppbevart ved KUBEN